මේ හේතුවෙන් ඉදිරි පැය 24 ක කාලය තුළ දිවයින වටා මුහුදේ කුඩා යාත්‍රා මගින් ධීවර කටයුතු සිදුනොකරන ලෙසයි ධීවර දෙපාර්තමේන්තුව ධීවර ප්‍රජාවගෙන් ඉල්ලා සිටියේ.දිවයිනට බලපා ඇති වැසි සහ තද සුළං සහිත කාලගුණ තත්ත්වය හේතුවෙන් පුද්ගලයින් 1134 දෙනෙකු පීඩාවට පත්ව ඇති අතර, උතුර සහ නැගෙනහිර පළාත්වලට බලපා ඇති වියළි කාලගුණය හේතුවෙන් පුද්ගලයින් ලක්ෂ 6 කට අධික පිරිසක් පීඩාවට පත්ව ඇති බව ආපදා කළමනාකරණ මධ්‍යස්ථානය පවසනවා.එමෙන්ම, තද සුළං තත්ත්වය හේතුවෙන් රත්නපුර, වව්නියාව, කෑගල්ල, පුත්තලම, හම්බන්තොට සහ නුවරඑළිය දිස්ත්‍රික්ක වල නිවාස 271 කට අර්ධ හානි සිදුව ඇති බවයි එම මධ්‍යස්ථානයේ සහකාර අධ්‍යක්ෂ ප්‍රදීප් කොඩිප්පිලි සඳහන් කළේ.